text: Kan du genkende denne mand? 
  17 september 2011 kl. 10.41
  Der er fundet endnu en falsk 500-kroner-seddel - denne gang i Grindsted. Politiet efterlyser nu møntfalskneren.
  Politiet i Vejen har fået indleveret endnu en falsk 500-kroner-seddel, som blev brugt som betaling i en kiosk i Grindsted.
  TV SYD kunne i tirsdags fortælle om falske 500-kroner-sedler, der var blevet brugt ved bageren i Bække og ved en grillbar i Lindknud nord for Vejen.
  
  Efterlysning: 
  Politiet efterlyser nu møntfalskneren, der er: 
  En unge mand omkring 20 år
  Slank af bygning og omkring 180 cm høj
  Mørkt hår med en lys stribe
  På halsen har han en tatovering - formentlig med hans fødselsdato
  Ved bageren i Bække, hvor han handlede i lørdags, bar han:
  Helt hvide sneakers
  Jeans med hvidt bælte
  Mørk trøje/jakke med lyse striber
  Har I oplysninger i sagen, så kontakt Vejen Politi på mandag på tlf. 56425710.
  